**Муҳтарам Шавкат Миромонович!**

**Хурматли йиғилиш қатнашчилари!**

Республикамизнинг Биринчи Президенти ҳурматли Ислом Абдуғаниевич Каримов томонидан белгилаб берилган 2016 йил иқтисодий дастурининг энг муҳим устувор вазифаларини ҳаётга изчиллик билан тадбиқ этаётган корхонамиз меҳнат жамоаси, жорий  йилнинг ҳисобот даврига белгиланган барча кўрсаткичларни ортиғи билан бажардилар.

Халқаро стандарт талабларига жавоб берадиган 66,6 млрд сўмдан ортиқ товар маҳсулот ишлаб чиқарилиб, белгиланган режа ортиғи (ўсиш суръати 108%) билан бажарилди.

Бунда, маҳаллийлаштириш дастури асосида 4,1 млрд сўмлик (107,7%) маҳсулот ишлаб чиқарилиши, алюмин қотишмаларнинг ишлаб чиқарилиши 100 фоизга (2600тн) ҳамда мис қотишмалари ва улардан тайёрланган маҳсулотлар ишлаб чиқарилиши 118 фоизга (846 тн) бажарилиши ҳисобига амалга оширилди.

Шунингдек, 7 млн доллардан ортиқ маҳсулот экспорт қилиниб, прогноз кўрсаткичи 108,7 фоизгатаъминланди. Режага нисбатан 562 минг доллар кўп маҳсулот экспорт қилинди.

**Шундан:**

алюмин маҳсулотлари – 97,6% ёки 761,3 минг долл. (725 тн).

мис маҳсулотлари – 116,6% ёки 2350 минг долл. (796 тн).

рангли металл парчалари – 112,4% ёки 836 минг долл. (1473 тн);

бошқа маҳсулотлар (қўрғошин) – 105,3% ёки 3055 минг долл. (2041 тн).

Ҳисобот даврида 11,6 минг тоннадан ортиқ рангли металл парча ва чиқиндилари тайёрланиб, тасдиқланган баланснинг бажарилиши 106 фоизга тенг бўлди ёки режага нисбатан 703тн кўп металлолом тайёрланди.

Бироқ, жорий йилда 21 вазирлик, идора ва корхоналар ҳамда 12 маҳаллий ҳокимликлар томонидан мис гуруҳидаги рангли металл парча ва чиқиндиларини тайёрлаш режалари бажарилмаганлиги натижасида (72,9% ёки 828 тн кам), мисни хом-ашё биржасида сотиш топшириғи бажарилмади (53,7% ёки 324 тн кам). Бундан ташқари 20 вазирлик, идора ва корхоналар ҳамда 5 маҳаллий ҳокимликлар томонидан алюмин гуруҳидаги рангли металл парча ва чиқиндиларини тайёрлаш режалари бажарилмадилар (79,5% ёки 617 тн кам).

Рангли металлоломни тайёрлаш режалари бошқа турдаги рангли металлолом режасини ортиғи билан бажарилиши (+2147тн ёки 144%) ва режа ўрнатилмаган хўжалик юритувчи субъектларни тайёрлов жараёнига жалб қилиш ҳисобига бажарилди.

Маҳсулот таннархини камайтириш юзасидан белгиланган прогноз кўрсаткичи бажарилиб, 2127 млн сўм маблағ тежаб қолинди (101,2%).

Шу билан бирга чора-тадбирларнинг амалга оширилиши натижасида 197 минг киловатт соатга электр энергия (тўртинчи чоракда 54,2 минг квт/соат ), 246 минг метр куб табиий газ (тўртинчи чоракда 123 минг куб.метр) ва 27 тонна дизель (тўртинчи чоракда 8,6 тн)ёкилғиси тежалди.

9-чи Халқаро саноат ярмаркаси ва кооперация биржасида, корхонамиз томонидан мамлакатимизнинг бир қатор корхоналари билан ҳамкорлик тўғрисида 22 млрд сўмлик тузилган битимлар ва шартномалар ортиғи билан бажарилди (101,3%).

Ўзбекистон Республика Президентининг 4707-сонли Фармонига асосида муддатдан 13 ой аввал ишга туширилган сирланган мис симлари ишлаб чиқаришида, 3,6 млрд.сўмдан ортиқ маҳсулот ишлаб чиқарилди.

Жами 8 та янги иш ўринлари яратилди (режага нисбатан 100%). Жу жумладан тўртинчи чоракда 3 янги иш ўринлари яратилди.

**Ҳурматли Шавкат Миромонович!**

Корхонамиз хозирдан келгуси йилнинг биринчи чорак ва биринчи ярим йил кўрсаткичларини бажарилиши юзасидан аниқ чоралар белгилаб олдик. Жумладан, хозирда биз қуйидагиларни амалга оширишимиз даркор:

1. Республика Иқтисодиёт вазирлиги томонидан тасдиқланган рангли металл парча ва чиқиндиларини тайёрлаш прогнозини, вазирликлар, идоралар, корхоналар, Қорақалпоғистон Республикаси Вазирлар Кенгаши, вилоятлар ва Тошкент шаҳри ҳокимликлари томонидан сўзсиз бажарилишини таъминлаш.

2. Рангли металл парчаларини, шу жумладан мис чиқиндиларини аниқлаш бўйича инвентаризация ишларини давом эттириш ва бу йўналишда амалга оширилаётган чора-тадбирлар кўламини янада кучайтириш.

3. Республика Президенти «виртуал қабулхонаси»га келаётган мурожатларни инобатга олган ҳолда, рангли металл парча ва чиқиндиларини тайёрлаш хажмларини ошириш мақсадида, аҳолидан рангли металлолом қабул қилиш тизимини яратиш бўйича Иқтисодиёт вазирлиги билан биргаликда 2017 йил 15 февралгача Вазирлар Маҳкамасига аниқ таклифлар киритиш.

4. «Тошрангметзавод» АЖнинг ишлаб чиқириш қувватларидан фойдаланиш даражасини ошириш мақсадида, ташқи ишлар вазирлиги, ташқи иқтисодий алоқалар, савдо ва инвестициялар вазирлиги билан биргаликда мис гуруҳидаги рангли металл парча ва чиқиндиларини толинг асосида ишлаб чиқариш учун импорт қилиш масаласини ўрганиб чиқиш ва  2017 йил 1 мартгача Вазирлар Маҳкамасига таклифлар киритиш.

5. Рангли металл парча ва чиқиндилари йиғиш хажмларини кўпайтириш ва корхонанинг ишлаб чиқириш қувватларидан фойдаланиш самарадорлигини ошириш мақсадида, қўшни давлатларда корхонанинг тайёрлов идораларини очиш ва рангли металлолом йиғиш ва уни республикага олиб келиш юзасидан ташқи ишлар вазирлиги ва Иқтисодиёт вазирлиги билан биргаликда аниқ таклифлар тайёрлаш ва уларни 2017 йил 15 мартгача Вазирлар Маҳкамасига киритиш.

Барча имкониятларимизни ишга солган ҳолда 2017 йил  I чоракда ва I ярим йилликда белгиланган топшириқ ва вазифаларни ортиғи билан бажарилишини таъминлаймиз.

**Жумладан:**

**I чоракда:**

Товар маҳсулот амалдаги нархларда 15,1 млрд сўмни, ўсиш суръати эса 107 фоизни ташкил этади. Бунда янги маҳсулот (сирланган симлар) 1,2 млрд сўмга тенг бўлади.

Экспорт ҳажми 1,14 млн долларни ташкил этади (режага нисбатан 100%).

Маҳаллийлаштириш дастури доирасида 3 та лойиҳа бўйича 1,2 млрд сўм товар маҳсулоти ишлаб чиқарилади (режага нисбатан 102%). Шундан 0,1 млн.долларлик маҳсулот экспорт қилинади.

Шу билан биргаликда импорт қисқартириш параметрлари 80 минг долларга бажарилади.

Маҳсулот таннархи 580 млн.сўмга ёки 8,6 фоизга пасайтирилади.

Жами 2 та янги иш ўринлари яратилади.

Жами 2651,4 тонна, шу жумладан 677,6 тонна мис гуруҳи, 666,9 тонна алюмин ва 1309,6 тонна бошқа турдаги рангли металлолом тайёрланади.

I ярим йилликда.

Товар маҳсулот амалдаги нархларда 34,9 млрд сўмни, ўсиш суръати эса 107 фоизни ташкил этади. Бунда янги маҳсулот (сирланган симлар) 2,4 млрд сўмга тенг бўлади.

Экспорт ҳажми 3,14 млн долларни ташкил этади (режага нисбатан 100%).

Маҳаллийлаштириш дастури доирасида 3 та лойиҳа бўйича 2,3 млрд сўм товар маҳсулоти ишлаб чиқарилади (режага нисбатан 101%). Шундан 0,2 млн.долларлик маҳсулот экспорт қилинади.

Шу билан биргаликда импорт қисқартириш параметрлари 150 минг долларга бажарилади.

Маҳсулот таннархи 1,2 млн.сўмга ёки 9,2 фоизга пасайтирилади.

Жами 4 та янги иш ўринлари яратилади.

Жами 5905,4 тонна, шу жумладан 1509,2 тонна мис гуруҳи, 1485,4 тонна алюмин ва 2910,9 тонна бошқа турдаги рангли металлолом тайёрланади.

Шунингдек, 2020 йилгача мўлжалланган рангли ва ноёб металларни чуқур қайта ишлаш ва юқори қўшимча қийматли тайёр маҳсулотларни ишлаб чиқиш бўйича дастурга кўра 2017-2018 йиллар мобайнида корхонада умумий қиймати 13,5 млн.долларлик 2та инвестиция лойиҳалари амалга оширилиши кўзланмоқда.

Бу борада барча зарурий чоралар кўрилмоқда ва лойиҳалар белгиланган муддатлардан аввал амалга оширилади деб сизларни ишонтиришга руҳсат бергайсизлар.

Мазкур Дастурнинг амалга оширилиши натижасида 2021 йилда корхонамизда 99,2 млрд.сўмлик (2016 йилга нисбатан 149%) товар маҳсулот ишлаб чиқарилади, шу жумладан 3000 (115%) тонна алюмин қотишмалари, 1300 тонна мис асосидаги қотишмалар ва тайёр маҳсулотлар (127%), 500 тонна мис симлари (333%), 60 минг дона гелли аккумуляторлар. Шунингдек, 7,5 млн.долларли, шу жумладан 2,6 млн.долларли янги турдаги маҳсулотлар экспорт қилинади.

Лойиҳаларни амалга ошириш натижасида 38 та янги иш ўринлари яратилади.

**Муҳтарам Шавкат Миромонович!**

Бугунги кенг қамровли йиғилишимизда муҳокама этилган масалалардан хулоса чиқариб, Сиз томонингиздан олдимизга қўйилган вазифаларга эришиш учун барча имкониятларимизни ишга соламиз деб ишонтираман.

**Эътиборингиз учун раҳмат!**